- मेधावियों को पुरस्कार से नवाजेंगे - Amar Ujala
मेधावियों को पुरस्कार से नवाजेंगे
{"_id":"94858","slug":"Jalaun-94858-39","type":"story","status":"publish","title_hn":"\u092e\u0947\u0927\u093e\u0935\u093f\u092f\u094b\u0902 \u0915\u094b \u092a\u0941\u0930\u0938\u094d\u0915\u093e\u0930 \u0938\u0947 \u0928\u0935\u093e\u091c\u0947\u0902\u0917\u0947 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
उरई (जालौन) स्वर्गीय डॉ. दिनेश चंद्र द्विवेदी समाज सेवा संस्थान के अध्यक्ष अरविंद गौतम चच्चू व संयोजक डॉ.अंकुर शुक्ला ने कहा कि विज्ञान वर्ग के मेधावी विद्यार्थियों को प्रखर बुद्धि पुरस्कार से नवाजा जाएगा।
रविवार को दोपहर मुस्कान हास्पिटल में पत्रकारों से बातचीत में उन्होंने कहा कि कवि, साहित्यकार व शिक्षा जगत के महान चिंतक डॉ. दिनेश चंद्र द्विवेदी की स्मृति में उन्होंने इस सामाजिक संस्था का गठन किया है। इस संस्था के माध्यम से वह वर्ष भर छात्र छात्राओं को प्रोत्साहित करने के लिए रचनात्मक कार्य करेंगे। उन्होंने बताया कि 8 नवंबर को केशव देव महाविद्यालय गोहन में समारोह आयोजित कर बीएससी द्वितीय वर्ष की प्रतिभाशाली छात्रा आरती देवी को सम्मानित किया जाएगा। समारोह के मुख्य अतिथि स्तम्भकार केपी सिंह होंगे। अध्यक्षता वरिष्ठ पत्रकार संजय श्रीवास्तव करेंगे। माधौगढ़ के युवा ब्लाक प्रमुख मुख्य वक्ता होंगे। इस दौरान युवा गायक मिर्जा साबिर बेग, शगुफ्ता मिर्जा का भजन कार्यक्रम होगा।
इसके बाद 23 नवंबर को गंगाधर पांडे श्रवण कुमार द्विवेदी महाविद्यालय कुठौंद में प्रखर बुद्धि सम्मान समारोह होगा। इसमें छात्रा लवी गुप्ता को सम्मानित किया जाएगा। समारोह के मुख्य अतिथि जिला पंचायत अध्यक्ष शिशुपाल सिंह यादव होंगे। उन्होेंने बताया कि संस्थान की योजना है कि ग्रामीण क्षेत्रों में मिनी पुस्तकालय की स्थापना की जाए ताकि छात्र छात्राओं को अच्छे लेखकों की किताबें पढ़ने को मिल सकें। सर्दी में गरीबों को रजाई बांटी जाएगी। जिला स्तर पर सामान्य ज्ञान प्रतियोगिता होगी जिसमें नगद पुुरस्कार दिए जाएंगे। इसके अलावा पौधरोपण, रक्तदान जैसे अन्य कार्यक्रम आयोजित किए जाएंगेे। इस दौरान देवेंद्र शुक्ला, केशव देव तिवारी महाविद्यालय के प्राचार्य डॉ. राकेश द्विवेदी मौजूद रहे।
medhaviyon ngawang